Kraków. Kraków (kra. "Krakowia", mjym. "Krakau") – mjasto we połedńowyj Polsce, stolica małopolskigo wojewůdztwa, leży nad Wisłům. Gyszichtowo stolica Zachodńij Galicyji. Je uůno grodzkym krysem. Jydno s nojsrogszych mjast we Polsce, poza Warszawům. Downo stolica Polski a śedźiba krůlůw Polski. Kraków je mjastym uo bez tyśůncletńij gyszichće a srogej kulturze a baukůnszće.
Kraków dycki był srogim uostrzodkem kultury mjymjeckjyj za wschodńům gronicům Rajchu. Terozki do kupy ze GOP tworzy Krakowsko-Katowicki Mytropolitolny Uobszor, mjanowany tyż Krakowsko-Ślůnskim Bipolym a tyż Połedńowym Europolym. Je on nojsrogszym uobszorym zurbonizowanym we Polsce.
Je znaczůncym uostrzodkym uńiwerzyteckym, ze nojstarszym we Polsce Jagellůńskym Uńiwerzytetym.
Je kluczowym wynzłem kůmůńikacyjnym, drůgowym i kolejowym. W pobliskych Balicach znojduje śe mjyndzynarodowo lotńiczo hawyna.
Plan zabudowy starygo Krakowa – terozki postrzůdmjeśće we uobrymbje Plant – wkludzony zostoł do zabytkůw klasy "0", nojwożńyjszej we mjyndzynarodowyj skali. Do inkszych zabytkůw trza wkludzać tyż Wawel, Barbakan, downe mjasto żydowske Kaźimjyrz a mocka inkszych.
Szpilajům sam tyż dwa jydne s nojstarszych we Polsce szportklubůw: Cracovia (ajshokej a fusbal) a Wisła Kraków (fusbal a korbbal).
Partnerske mjasta.
Bliźńacze mjasta: 
Partnerske mjasta: 
Wspůłpraca mjast bes umowy: